अजमेर. राजस्थान अधीनस्थ वन कर्मचारी संघ के जिलाध्यक्ष रब नवाज ने कहा कि वनकर्मी निहत्थे जंगलों में रात-दिन गश्त करते हैं। उनके साथ आए दिन होने वाले हादसों का जिम्मेदार कौन है। सरिस्का अलवर, सवाई माधोपुर टाइगर प्रोजेक्ट एवं मुकन्दा नेशनल पार्क में कर्मचारियों के साथ घटनाएं हो चुकी हैं। हर हादसों के बाद महज उन्हें आश्वासन ही दिया जाता है। उनकी लंबित मांगों पर सरकार या विभाग ने कोई सकारात्मक कदम नहीं उठाए हैं।
संघ पदाधिकारियों ने अपनी मांगों को लेकर संघ पदाधिकारी गुरुवार को जयपुर मुख्यालय में प्रधान मुख्य वन संरक्षक अनिल कुमार एवं अन्य अधिकारियों से चर्चा की। रब नवाज ने बताया कि प्रमुख रूप से वन रक्षक का वेतनमान पुलिस कांस्टेबल के बराबर (पे-ग्रेड 2400) दिया जाए। सहायक वन रक्षक का पद सृजित कर वन रक्षक को पदोन्नत किया जाए। उन्हें ड्यूटी अलाउंस दिया जाए। जंगलों में ड्यूटी के दौरान उन्हें कई तरह की समस्याओं का सामना करना पड़ता है। प्रमुख रूप से खनन माफिया,अतिक्रमण करने वालों से आए दिन सामना होता रहता है।
निहत्थे ही खूंखार जानवरों का सामना करना पड़ता रहता है। इस वजह से हादसे होते रहते हैं। उन्होंने मांग की है कि जल्द ही समस्याओं का समाधान किया जाए। इसी प्रकार जंगलों में बनी चौकियों मे शौचालय का निर्माण भी करवाया जाए।
hin_Deva hin_Deva hin_Deva